pythainlp/thai-wiki-dataset-v4 huggingface dataset:
ธงชาติเอกวาดอร์

ธงชาติเอกวาดอร์เป็นธงแถบสีแนวนอนซึ่งประกอบด้วยสีเหลือง สีน้ำเงิน และสีแดง (แถบสีเหลืองนั้นกว้างเป็นสองเท่าของแถบสีอื่น) อันได้รับการยอมรับฐานะอย่างเป็นทางการเมื่อวันที่ 26 กันยายน ค.ศ. 1860 ลักษณะของธงดังกล่าวคล้ายคลึงกับธงชาติของโคลอมเบียและเวเนซุเอลา ซึ่งล้วนเคยเป็นดินแดนส่วนหนึ่งของแกรนโคลอมเบียในอดีต ธงของทั้งสามชาตินี้ล้วนมีต้นแบบมาจากธงซึ่งออกแบบโดยฟรันซิสโก เด มิรันดา นายพลทหารชาวเอกวาดอร์ ซึ่งธงดังกล่าวนี้ได้เริ่มใช้ก่อนที่ประเทศเวเนซุเอลาในปี ค.ศ. 1811 และ แกรนโคลอมเบียในช่วงเวลาต่อมาโดยมีการดัดแปลงลักษณะบางประการ
รายละเอียด.
การออกแบบ.
มิรันดาได้ระบุเหตุผลที่เขาเลือกสีทั้งสามลงในธงของเขาว่ามีที่มาจากทฤษฎีแม่สีของโยฮันน์ โวล์ฟกัง ฟอน เกอเธอ ในจดหมายฉบับหนึ่งที่เขามีไปยังเคาท์ ซีโมน โรมาโนวิช โวรอนซอฟฟ์ (Count Simon Romanovich Woronzoff) ในปี ค.ศ. 1792 เขาได้บรรยายถึงบทสนทนากลางดึกคืนหนึ่งของตนเองเกับเกอเธอในงานเลี้ยงที่เมื่องไวมาร์ ประเทศเยอรมนี ระหว่างฤดูหนาวของปี ค.ศ. 1785 ด้วยความจับใจถึงการบรรยายของมิรันดาถึงเรื่องราวความกล้าของเขาในสงครามการปฏิวัติอเมริกา และการเดินทางไปทั่วทวีปอเมริกาและยุโรป เกอเธอจึงเอ่ยกับมิรันดาว่า "โชคชะตาของท่านคือการสร้างสถานที่ซึ่งแม่สีทั้งหลายจะไม่ถูกบิดเบือนในแผ่นดินของท่านเอง" ("Your destiny is to create in your land a place where primary colours are not distorted.”) จากนั้นเกอเธอจึงได้อธิบายเพิ่มเติมแก่มิรันดา ดังความที่เขาได้เล่าไว้ในจดหมายดังนี้
สีธง.
สีของธงชาติเอกวาดอร์ในยุคใหม่มีพัฒนาการสืบเนื่องมาจากสีของธงชาติกรันโคลอมเบีย ซึ่งครอบคลุมดินแดนของประเทศเอกวาดอร์ โคลอมเบีย และเวเนซุเอลาในปัจจุบัน แต่ละสีมีนัยความหมายดังนี้
ตราแผ่นดิน.
ที่ใจกลางธงชาติของเอกวาดอร์มีรูปตราแผ่นดินประดับอยู่ ซึ่งมีความหมายโดยย่อดังนี้
คำปฏิญาณ และ เพลงสรรเสริญธง.
นักเรียน และ นักเรียนนายร้อย จะมีพิธีการสำคัญในการ"กล่าวคำปฏิญาณสาบานธง" ("Juramento a la Bandera"). พิธีดังกล่าวจัดในวันหยุดสำคัญของชาติ หรือ พิธีสำเร็จการศึกษา. โดยมีการร้อง"เพลงสรรเสริญธงชาติ" ("Himno a la Bandera") ภายหลังจากการ"กล่าวคำปฏิญาณสาบานธง" หรือ ก่อนการปลดระวางธงผืนเดิมที่อายุการใช้งานยาวนาน.
ประวัติ.
หลังจากดินแดนเอกวาดอร์ถูกพิชิตโดยเซบาสเตียน เดอ เบนัลกาซาร์ (Sebastián de Benalcázar) สัญลักษณ์ของจักรวรรดิสเปนได้โบกสะบัดเหนือเมืองกีโตที่เพิ่งก่อตั้งใหม่
การเรียกร้องเอกราชครั้งแรกจากราชอาณาจักรสเปนเมื่อวันที่ 10 สิงหาคม พ.ศ. 2352 ธงสีแดงล้วนถูกชูขึ้นโดยผู้ก่อการ ขบวนการเอกราชพ่ายแพ้ในเดือนพฤศจิกายน พ.ศ. 2355 โดยการปราบปรามของนายทหารชาวสเปน ฆวน ซามาโน (Juan Sámano) ในวันที่ 9 ตุลาคม พ.ศ. 2363 ธงใหม่สีน้ำเงินและสีขาว ห้าแถบแนวนอนสลับลายและดาวสีขาวสามดวงในแถบกลางถูกเชิญขึ้นเป็นครั้งแรก ดาวทั้งสามเป็นตัวแทนของสามเมืองในเอกวาดอร์ กัวยากิล (Guayaquil), ปอร์โตบิเอโฆ (Portoviejo) และ มาชาลา (Machala) ธงนี้ถูกนำมาใช้ในภายหลังโดยจังหวัด กัวยัส (Guayas)
กาเบรียล การ์เซีย โมเรโน (Gabriel García Moreno) ขณะอยู่ในอำนาจหลังการต่อสู้ศึกกวายากิล เป็นเวลาสองวัน ในเดือนกันยายน พ.ศ. 2403 ได้นำธงสามแถบ สีเหลือง, น้ำเงิน และแดงกลับมาใช้ ทำให้ทุกวันที่ 26 กันยายนกำหนดให้เป็นวันธงชาติ เรียกว่า ดีอา เดอ ลา บันเดรา  ก่อนหน้านี้มีการใช้ธงสีขาวน้ำเงินและขาวในแนวตั้ง ในแถบกลางสีฟ้ามีดาวสีขาววางเพื่อแสดงจำนวนจังหวัดในเอกวาดอร์ ยอดรวมดาวสูงสุดคือเจ็ดดวงก่อนที่ธงนี้จะถูกยกเลิก ในพ.ศ. 2443 มีการประกาศธงที่เป็นมาตรฐานแห่งชาติ ได้มีการนำตราแผ่นดินเพิ่มลงบนธงชาติสำหรับธงของหน่วยงานราชการ ส่วนธงสีพื้นสงวนไว้สำหรับใช้ในกิจการค้าทางทะเล
ธงชาติโบลิเวีย

ธงชาติโบลิเวียที่ใช้ในปัจจุบันมีลักษณะเป็นธงสี่เหลี่ยมผืนผ้า กว้าง 15 ส่วน ยาว 22 ส่วน ภายในแบ่งเป็นสามแถบตามแนวนอนขนาดเท่ากัน เรียงลำดับจากบนลงล่างเป็นแถบสีแดง สีเหลือง และ สีเขียว. สำหรับธงชาติที่ใช้เป็นธงราชการและธงชัยประจำกองทัพนั้นจะมีการเพิ่มรูปตราแผ่นดินลงบนกลางแถบสีเหลือง (รายละเอียดของตราในธงกองทัพและธงราชการมีความแตกต่างกันเล็กน้อย) 
อนึ่ง แม้ประเทศโบลิเวียจะเป็นประเทศที่ไม่มีทางออกสู่ทะเล แต่โบลิเวียก็มีธงนาวีใช้สำหรับเรือตรวจการณ์ในลำน้ำและทะเลสาบด้วยเช่นกัน ลักษณะของธงนาวีเป็นธงพื้นสีฟ้า มีรูปธงชาติโบลิเวียที่มุมธงบนด้านคันธง ล้อมด้วยรูปดาวห้าแฉกสีเหลืองขนาดเล็ก 9 ดวง และมีรูปดาวห้าแฉกสีเหลืองขนาดใหญ่ที่ด้านชายธง ดวงดาวเล็กทั้งเก้าดวงนั้นเป็นตัวแทนของเขตการปกครองทั้ง 9 เขตของโบลืเวีย ส่วนดาวดวงใหญ่หมายถึงสิทธิของประเทศในเดินเรือในทะเล ซึ่งโบลิเวียได้สูญเสียสิทธิดังกล่าวไปในสงครามแห่งมหาสมุทรแปซิฟิก ในปี ค.ศ. 1884
รายละเอียด.
การออกแบบ และ สัดส่วน.
แบบการสร้างธงชาติ ประกาศใช้ตามคำสั่งศาลสูงสุดหมายเลข 27630 ที่ 2004 โดยกำหนดให้มีอัตราส่วนความกว้างและควมยาวที่ 15:22
ธงชาติและธงที่มีความหมายถึงชาติของโบลิเวียมีอยู่ 4 อย่าง คือ 
สีและสัญลักษณ์.
รายละเอียดของธงชาติโบลิเวีย, มีความสำคัญอย่างยิ่งต่อการก่อตั้งประเทศ, คำนิยามความหมายตามคำสั่งของศาลสูงสุด เมื่อปี ค.ศ. 1888 ในสมัยของประธานาธิบดี Gregorio Pacheco.
ความหมายของสีธงชาติโบลิเวียจากคำนิยามของศาลสูงสุด 2004:
เพลงธงชาติ.
"เพลงธงชาติ" (:) หรือ เพลงสรรเสริญธง เป็นเพลงสำหรับเดินธงระหว่างการเชิญธงชัยเฉลิมพล (ธงศึก) ในพิธีการทางทหาร. เพลงนี้กำเนิดขึ้นเมื่อ 17 สิงหาคม ค.ศ. 1825 เป็นวันธงชาติ เรียกว่า ดีอา เดอ ลา บันเดรา  เรียบเรียงโดย มานูเอล เบนาเวนต์ ประพันธ์บทร้องโดย ริคาร์โด มูเซีย
โรงเรียนโยธินบำรุง

โรงเรียนโยธินบำรุง  (อักษรย่อ: ย.บ., Y.B.) เป็นเป็นโรงเรียนมัธยมศึกษาประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 12 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ.
โรงเรียนโยธินบำรุง ก่อตั้งขึ้นเมื่อวันที่ 5 มิถุนายน พ.ศ. 2484 โดยพลเอกหลวงเสนาณรงค์ (ศักดิ์ เสนาณรงค์) เป็นผู้ก่อตั้งขึ้นบริเวณบ้านพักทหารปืนใหญ่ที่ 5 และได้เปิดสอนระดับประถมศึกษาปีที่ 1-4 ต่อมาเมื่อโรงเรียนมีความเจริญก้าวหน้าขึ้นจึงได้ย้ายมาตั้งอยู่บริเวณสถานที่ปัจจุบันนี้ และได้ขยายชั้นเรียนจนถึงชั้นประถมศึกษาตอนปลาย ซึ่งในขณะนั้นได้รับเงินสนับสนุนจากกองทัพบกไทยสำหรับเป็นค่าใช้จ่ายประจำปี โดยเหตุนี้โรงเรียนจึงได้เปลี่ยนชื่อเป็น โรงเรียนกองทัพอุปถัมภ์ โยธินบำรุง และใช้อักษรย่อว่า ทบอ. ในสมัยจอมพลสฤษดิ์ ธนะรัชต์ เป็นผู้บัญชาการทหารบก และได้ดำเนินการสอนเรื่อยมา
ต่อมาเมื่อ พ.ศ. 2507 โรงเรียนได้ขยายชั้นเรียนเป็นชั้นมัธยมศึกษาตอนต้น และได้ขยายชั้นเรียนมัธยมศึกษาตอนปลาย เมื่อ พ.ศ. 2517 ซึ่งในภายหลังโรงเรียนได้ขอโอนไปสังกัดกรมสามัญศึกษา กระทรวงศึกษาธิการ เมื่อวันที่ 1 ตุลาคม พ.ศ. 2524 ตามมติคณะรัฐมนตรี โดยอาศัยอำนาจตามความในข้อ 27 แห่งประกาศคณะปฏิวัติ ฉบับที่ 216 ลงวันที่ 29 กันยายน พ.ศ. 2515 กระทรวงศึกษาธิการจึงได้ประกาศจัดตั้ง โรงเรียนกองทัพอุปถัมภ์ โยธินบำรุง เป็นโรงเรียนรัฐบาล สังกัดกองการมัธยมศึกษา กรมสามัญศึกษา โดยใช้ชื่อว่า โรงเรียนโยธินบำรุง ตั้งแต่วันที่ 1 ตุลาคม พ.ศ. 2524
ทำเนียบผู้บริหาร.
โรงเรียนโยธินบำรุง มีผู้บริหารจำนวน 11 ท่าน ดังนี้
อาคารสถานที่.
โรงเรียนโยธินบำรุง มีอาคารทั้งหมด 9 อาคาร ดังนี้
ภาคเสริม

ภาคเสริม หรือ ชุดเสริม  เป็นการเพิ่มคุณลักษณะของเกมประเภทอาร์พีจี วิดีโอเกม หรือเกมที่เล่นบนโต๊ะให้กับเกมที่มีอยู่แล้ว การเพิ่มคุณลักษณะดังกล่าวได้แก่การเพิ่มอาวุธ วัตถุต่าง ๆ หรือขยายเนื้อเรื่องในเกมให้กับเกมที่ได้มีการวางจำหน่ายไปแล้ว ผู้พัฒนาเกมที่เล่นบนโต๊ะมักจะพัฒนาภาคเสริมของเกมบนโต๊ะด้วยตนเอง แต่ผู้พัฒนาเกมประเภทอาร์พีจีหรือวิดีโอเกมอาจไม่ได้พัฒนาภาคเสริมด้วยตนเอง แต่อาจเซ็นสัญญาให้บริษัทอื่นเป็นผู้พัฒนาภาคเสริม ทั้งนี้ บางเกมผู้พัฒนาเกมต้นฉบับอาจพัฒนาภาคเสริมด้วยตนเองก็ได้ เช่น ภาคเสริมที่พัฒนามาจาก ซึ่งทั้งสองภาคพัฒนาโดย Blizzard Entertainment 
ภาคเสริมของเกมกระดานและเกมอาร์พีจี เริ่มมีการทำการตลาดตั้งแต่ช่วงต้นของยุค 1970
เกี่ยวกับภาคเสริม.
ราคาของภาคเสริมเมื่อเทียบกับเกมภาคหลักจะมีราคาถูกกว่า ทั้งนี้ การจะใช้ภาคเสริมนั้นจำเป็นต้องมีเกมภาคหลัก เนื่องจากเกมภาคเสริมโดยมากแล้วจะมีเพียงเนื้อหาที่เพิ่มมาจากเกมภาคหลักเท่านั้น เกมหลักบางเกมที่มีหลายภาคเสริม เมื่อมีการนำมาจำหน่ายในภายหลัง มักจะขายภาคเสริมที่เคยออกมาก่อนหน้านี้คู่ไปกับเกมภาคหลัก เช่น เดอะซิมส์ดีลักซ์ซึ่งขายเกมเดอะซิมส์ คู่กับ เดอะซิมส์ สร้างชีวิต ลิขิตฝัน ซึ่งทำให้เนื้อหาในเกมมีความหลากหลายกว่าเกมต้นฉบับสำหรับผู้เล่นใหม่ และเมื่อถึงเวลาที่เกมหมดอายุขัย ผู้สร้างเกมก็มักจะออกเวอร์ชัน "โกลด์" หรือ " คอมพลีท" (ในไทยมักใช้ว่า "ชุดนักสะสม") ซึ่งประกอบไปด้วยตัวเกมหลักและภาคเสริมของตัวเกมทุกภาคที่ออกมาสำหรับเกมนั้น
ภาคเสริมเอกเทศ.
ภาคเสริมบางภาคไม่จำเป็นต้องมีเกมภาคหลักก็สามารถเล่นได้ เช่น ฮาล์ฟ-ไลฟ์ ภาคบลูชิฟต์ (Half-Life: Blue Shift) หรือโซนิคแอนด์นัคเคิลส์ (Sonic & Knuckles) ภาคเสริมของโซนิคเดอะเฮดจ์ฮ็อก ในบางกรณี เกมภาคเสริมบางภาคอาจมีเกมภาคหลักบรรจุมาด้วย เช่น สำหรับระบบปฏิบัติการวินโดวส์ จำเป็นต้องมี ตัวหลักก่อนถึงจะเล่นได้ แต่สำหรับเครื่องเล่น เอกซ์บอกซ์ 360 ได้รวมสิ่งของจากภาคไทบีเรียมวอร์สภาคหลักมารวมกับภาคเสริมไว้แล้ว จึงไม่จำเป็นต้องมีภาคหลักในการเล่น เป็นต้น
โรงเรียนสิริรัตนาธร

โรงเรียนสิริรัตนาธร (อังกฤษ: Sirirattanathorn School อักษรย่อ : ส.ร.ธ. / S.R.T.) เป็นโรงเรียนมัธยมศึกษาประเภทสหศึกษา และเป็นส่วนราชการสังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ อยู่ในเครือข่ายนวสิรินครินทร์
ประวัติ.
โรงเรียนสิริรัตนาธร เดิมมีชื่อว่า โรงเรียนยาสูบวิทยานุเคราะห์ เป็นโรงเรียนเอกชนที่ก่อตั้งโดย โรงงานยาสูบ กระทรวงการคลัง โดยมีวัตถุประสงค์ในการจัดตั้งเพื่ออำนวยความสะดวกและเป็นสวัสดิการทางการศึกษาแก่บุตรหลานของพนักงานโรงงานยาสูบ ที่มีบ้านพักอาศัยอยู่ในหมู่บ้าน ซึ่งเป็นที่จัดสรรของโรงงานยาสูบ ซอยอุดมสุข 30 ถนนอุดมสุข แขวงบางนาเหนือ เขตบางนา กรุงเทพมหานคร
อาคารสถานศึกษา.
อาคาร 1 แบบพิเศษ (พ.575) เป็นตึก 5 ชั้น จำนวน 25 ห้อง อาคาร 2 แบบพิเศษ (พ.575) เป็นตึก 5 ชั้น จำนวน 30 ห้อง อาคาร 3 แบบพิเศษ (พ.575) เป็นตึก 5 ชั้น จำนวน 20 ห้อง อาคาร 4 เป็นอาคารอเนกประสงค์จำนวน 3 ชั้น หอประชุมจัดเป็นห้องเรียน 2 ห้อง และ สำนักงานกลุ่มสาระอีก 1 ห้อง อาคาร 5 (อาคารสิริรัตนาคาร) แบบพิเศษ (พ.575) เป็นอาคารเรียนตึก 5 ชั้น จำนวน 25 ห้อง อาคารประกอบเป็น อาคารหลวงพ่อคูณ 1 หลัง เป็นสำนักงานกลุ่มบริหารงานทั่วไป งานกิจการนักเรียน และห้องพักครูเวร
กระรอกหลากสี

กระรอกหลากสี (อังกฤษ: Finlayson's squirrel, Variable squirrel; ชื่อวิทยาศาสตร์: "Callosciurus finlaysonii") สัตว์ฟันแทะชนิดหนึ่ง เป็นกระรอกชนิดหนึ่ง ที่สามารถพบได้ทั่วไปในภูมิภาคอินโดจีนจนถึงสิงคโปร์ สามารถพบได้ทั่วไปทั้งในตัวเมืองและในป่าเขาต่าง ๆ มีความหลากหลายทางสีสันเป็นอย่างยิ่ง โดยมากจะเป็นสีขาวครีมปนเหลืองอ่อน จนถึงสีแดงหรือสีดำทั้งตัว หรือบางตัวอาจมีหลายสีในตัวเดียวกัน
จัดเป็นกระรอกขนาดกลาง มีขนาดความยาวตั้งแต่หัวจรดโคนหาง 21–22 เซนติเมตร ความยาวหาง 22.5–24 เซนติเมตร ออกหากินในเวลาเช้าตรู่และพลบค่ำ นอนหลับพักผ่อนตามพุ่มใบไม้ ทำรังคล้ายรังนกด้วยกิ่งไม้เล็ก ๆ รูปทรงยาวอยู่ตามปลายกิ่งไม้ ตัวเมียมีเต้านม 2 คู่ ออกลูกครั้งละ 2 ตัว
ด้วยความหลากหลายทางสีสันและความกว้างขวางในพื้นที่กระจายพันธุ์ ทำให้มีชนิดย่อยถึง 16 ชนิด เช่น "C. f. floweri" ที่สามารถพบได้ในพื้นที่กรุงเทพมหานครตามสวนหรือสวนสาธารณะ, "C. f. bocourti" ที่มีสีขาวตลอดทั้งตัว พบมากในป่าสะแกราช จังหวัดนครราชสีมา และ "C. f. boonsongi" พบมากตามป่าแถบภาคอีสาน ซึ่งตั้งชื่อชนิดย่อยเพื่อเป็นเกียรติแด่ นายแพทย์บุญส่ง เลขะกุล
สถานะการอนุรักษ์ในประเทศไทย เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็มีการนิยมซื้อขายและเลี้ยงเป็นสัตว์เลี้ยงด้วยเช่นกัน
เฉลิมชัย ศรีอ่อน

เฉลิมชัย ศรีอ่อน (เกิด 7 มีนาคม พ.ศ. 2508) ชื่อเล่น ต่อ ปัจจุบันดำรงตำแหน่งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลแพทองธาร ชินวัตร และเป็นหัวหน้าพรรคประชาธิปัตย์ อดีตรัฐมนตรีว่าการกระทรวงเกษตรและสหกรณ์ ในรัฐบาลประยุทธ์ จันทร์โอชา อดีตรัฐมนตรีว่าการกระทรวงแรงงาน ในรัฐบาลอภิสิทธิ์ เวชชาชีวะ
ประวัติ.
เฉลิมชัย เกิดวันที่ 7 มีนาคม พ.ศ. 2508 ที่ตำบลหนองตาแต้ม อำเภอปราณบุรี จังหวัดประจวบคีรีขันธ์ เป็นบุตรนายหลียักหมิ่น แซ่ลี นางหลวย ศรีอ่อน สมรสกับนางธันยวีร์ ศรีอ่อน (ชื่อสกุลเดิม:สุคนธ์ พัฒนผลสุขุม) นายกเทศมนตรีตำบลปราณบุรี เมื่อวันที่ 3 มิถุนายน พ.ศ. 2537 มีบุตร 1 คน คือ นายสรวิศ ศรีอ่อน
สำเร็จการศึกษาระดับมัธยมศึกษาจากโรงเรียนพรหมานุสรณ์ จังหวัดเพชรบุรี ระดับปริญญาตรี คณะนิติศาสตร์ จากมหาวิทยาลัยรามคำแหง ระดับปริญญาโท ศิลปศาสตรมหาบัณฑิต สาขานโยบายและการวางแผน จากมหาวิทยาลัยเกริก และระดับปริญญาเอก ปรัชญาดุษฎีบัณฑิต สาขายุทธศาสตร์การพัฒนา จากมหาวิทยาลัยราชภัฏพระนคร
งานการเมือง.
เฉลิมชัย เริ่มต้นเส้นทางการเมืองโดยการเป็นสมาชิกสภาจังหวัดประจวบคีรีขันธ์ (สจ.) (2533 – 2543) เป็นประธานสภาจังหวัดประจวบคีรีขันธ์ (พ.ศ. 2538 – 2540) และเป็นสมาชิกพรรคในวันที่ 19 มิถุนายน พ.ศ. 2539 ก่อนได้รับเลือกเป็นสมาชิกสภาผู้แทนราษฎรจังหวัดประจวบคีรีขันธ์ครั้งแรกในการเลือกตั้ง พ.ศ. 2544 และได้รับการเลือกตั้งต่อมาในปี พ.ศ. 2548, พ.ศ. 2550 และ พ.ศ. 2554
เฉลิมชัย ดำรงตำแหน่งรองหัวหน้าพรรคประชาธิปัตย์ ดูแลพื้นที่ภาคกลาง ต่อมาในการปรับคณะรัฐมนตรีของรัฐบาลอภิสิทธิ์ เวชชาชีวะ เมื่อวันที่ 6 มิถุนายน พ.ศ. 2553 เขาได้รับตำแหน่งรัฐมนตรีว่าการกระทรวงแรงงานแทนไพฑูรย์ แก้วทอง
เขาลงสมัครรับเลือกตั้งในพื้นที่จังหวัดประจวบคีรีขันธ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง โดยแพ้ให้กับพรเทพ วิสุทธิ์วัฒนศักดิ์ จากพรรคเพื่อไทย ไปเพียง 106 คะแนน หลังการเลือกตั้งทั่วไปเมื่อวันที่ 24 มีนาคม พ.ศ. 2562 อภิสิทธิ์ เวชชาชีวะ หัวหน้าพรรคได้ลาออกจากตำแหน่ง ทำให้คณะกรรมการบริหารพรรคต้องพ้นจากตำแหน่งทั้งคณะ ซึ่งในวันที่ 15 พฤษภาคม ปีเดียวกัน สมาชิกพรรคก็ได้ลงมติให้เฉลิมชัยดำรงตำแหน่งเลขาธิการพรรค
ในรัฐบาลพลเอก ประยุทธ์ จันทร์โอชา เขาได้รับแต่งตั้งเป็นรัฐมนตรีว่าการกระทรวงเกษตรและสหกรณ์ และเป็นกรรมการศูนย์บริหารสถานการณ์การแพร่ระบาดโรคติดต่อไวรัสโคโรนา 2019 ประธานกรรมการในคณะกรรมการกองทุนฟื้นฟูและพัฒนาเกษตรกร
ในระหว่างการจัดตั้งคณะรัฐมนตรีไทย คณะที่ 64 ที่นำโดยนายกรัฐมนตรีแพทองธาร ชินวัตร เฉลิมชัย ศรีอ่อน ได้นำสมาชิกสภาผู้แทนราษฎรพรรคประชาธิปัตย์ในกลุ่มของตนจำนวน 21 ราย ขอเข้าร่วมรัฐบาล โดยมีเพียง 4 รายที่ไม่เห็นด้วย ประกอบด้วย จุรินทร์ ลักษณวิศิษฏ์, ชวน หลีกภัย, บัญญัติ บรรทัดฐาน และ สรรเพชญ บุญญามณี
กระรอกสามสี

กระรอกสามสี (อังกฤษ: Prevost's squirrel, Asian tri-colored squirrel) กระรอกชนิดหนึ่ง มีชื่อวิทยาศาสตร์ว่า "Callosciurus prevostii" จัดเป็นกระรอกขนาดกลาง มีความยาวของลำตัวประมาณ 25 เซนติเมตร หาง 27 เซนติเมตร มีลักษณะเด่นที่สีของขนคลุมตัวโดยขนที่หูหลังและหัวมีสีดำ ขนหางครึ่งหนึ่งเป็นสีดำ ส่วนครึ่งปลายหางมีสีน้ำตาล ขนท้องและขามีสีแดงปนน้ำตาลแก่ ขนที่โคนขาหลังด้านบนมีสีขาวหว่างขนหลังสีดำกับขนท้องสีน้ำตาลปนแดง มีแถบสีขาวพาดจากโคนขาหลังไปยังขาหน้าส่วนบน ใบหน้าด้านข้าง และที่จมูกมีขนสีเทาดำ ทำให้ดูคล้าย กระรอกหลากสี ("C. finlaysonii") ซึ่งเป็นกระรอกที่อยู่ในสกุลเดียวกัน เว้นแต่ตัวเมียของกระรอกสามสีจะมีเต้านม 3 คู่
กระรอกสามสี พบได้ในคาบสมุทรมลายู ตั้งแต่ภาคใต้ของประเทศไทยลงไป พบได้แม้กระทั่งในป่าพรุ เช่น ป่าพรุโต๊ะแดง จังหวัดนราธิวาส โดยมีทั้งหมด 6 ชนิดย่อย กินอาหาร เช่น ผลไม้, แมลง, ไข่นก
ปัจจุบัน กระรอกสามสีเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็มีการนิยมซื้อขายและเลี้ยงเป็นสัตว์เลี้ยงเหมือนกระรอกชนิดอื่น ๆ
กระรอกอิรวดี

"ระวังสับสนกับ: กระรอกสวน"
กระรอกอิรวดี หรือ กระรอกท้องแดง (อังกฤษ: Belly-banded squirrel, Irrawaddy squirrel; ชื่อวิทยาศาสตร์: "Callosciurus pygerythrus") เป็นกระรอกชนิดหนึ่ง จัดเป็นกระรอกขนาดกลาง มีความยาวลำตัวประมาณ 21 เซนติเมตร ความยาวหางประมาณ 18 เซนติเมตร น้ำหนักตัวประมาณ 280 กรัม มีสีลำตัวและหางสีน้ำตาล หลังมีแถบสีดำ ส่วนท้องเป็นสีแดง
มีการกระจายพันธุ์ที่ค่อนข้างกว้างขวาง คือ พบตั้งแต่ภูมิภาคเอเชียใต้, ตอนใต้ของจีน, พม่า, ไทย, ลาว, เวียดนามจนถึงคาบสมุทรมลายู มีชนิดย่อย 7 ชนิดด้วยกัน (ดูในเนื้อหา) เป็นกระรอกที่สามารถพบได้ทั่วไปตามพื้นที่สวนหรือสวนสาธารณะในเขตตัวเมืองใหญ่ เช่น กรุงเทพมหานคร ในภูมิภาคเอเชียอาคเนย์พบได้ทุกประเทศ
ไม่ได้เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างใด มีการนิยมซื้อขายและเลี้ยงเป็นสัตว์เลี้ยงเหมือนกระรอกชนิดอื่น ๆ ทั่วไป
เควิน รูดอล์ฟ

เควิน รูดอล์ฟ  เกิดเมื่อวันที่ 17 กุมภาพันธ์ ค.ศ. 1983 เป็นนักร้อง-นักแต่งเพลงและโปรดิวเซอร์เพลง ชาวอเมริกัน รูดอล์ฟเซ็นสัญญากับค่ายแคชมันนีย์เรเคิดส์/ยูนิเวอร์แซลรีพับบลิก เขาเกิดและโตในนิวยอร์ก เขาทำงานในไมแอมี รัฐฟลอริดา ซิงเกิลแรกเปิดตัวของเขาคือ "Let It Rock" ที่ร่วมงานกับลิล เวย์น ได้รับ 3 แผ่นเสียงทองคำขาวจาก RIAA เมื่อวันที่ 5 พฤษภาคม ค.ศ. 2009 ขึ้นอันดับสูงสุดอันดับ 5 บนชาร์ตบิลบอร์ดฮอต 100 ,อันดับ 5 บนยูเคซิงเกิลส์ชาร์ต, อันดับ 3 บนออสเตรเลียนซิงเกิลส์ชาร์ต และอันดับ 2 บนแคนาเดียนฮอต 100 ซิงเกิลที่ 2 ของเขาชื่อ "Welcome to the World" ติดอันดับ 58 บนบิลบอร์ดฮอต 100
รูดอล์ฟได้ปรากฏตัวและแสดงในรายการ "The Jimmy Kimmel Show", "Dancing with the Stars" และการประกวดมิสยูเอสเอ ปี 2009 และในการแข่งขันเอ็นบีเอออลสตาร์ในปี 2009 และในปี 2009 รูดอล์ฟได้ออกทัวร์ครั้งแรกในสหรัฐอเมริกา มีชื่อทัวร์ว่า "Let It Rock Tour".
เอดิตพลัส

เอดิตพลัส  คือโปรแกรมแก้ไขข้อความ 32 บิต สำหรับระบบปฏิบัติการไมโครซอฟท์ วินโดวส์ เป็นโปรแกรมสัญชาติเกาหลีใต้ พัฒนาโดย คิม ซังอิล (김상일) จากอีเอส-คอมพิวติง เป็นแชร์แวร์ให้ทดลองใช้งานได้ 30 วัน ซึ่งหากเลยกำหนดแล้วโปรแกรมจะไม่สามารถบันทึกไฟล์ได้
คุณลักษณะ.
โปรแกรมนี้มีเครื่องมือสำหรับโปรแกรมเมอร์อาทิ การเน้นวากยสัมพันธ์ (และรองรับไฟล์วากยสัมพันธ์ที่กำหนดเอง) การแปลงชนิดและการเข้ารหัสไฟล์ การแปลงอักขระจบบรรทัด (ระหว่างรูปแบบวินโดวส์ ลินุกซ์ และแมคอินทอช) นิพจน์ปรกติสำหรับค้นหาและแทนที่ การบันทึกการกดแป้นพิมพ์ การตรวจการสะกด (เฉพาะภาษาอังกฤษสำเนียงอเมริกันและสำเนียงบริเตน) รองรับการแก้ไขยูนิโคดเต็มรูปแบบ ทางลัดแป้นพิมพ์ที่กำหนดเองได้ การเติมข้อความเต็มโดยอัตโนมัติ code folding ฯลฯ สามารถเรียกดูและแก้ไขไฟล์ต่าง ๆ ในแท็บ และมีตัวเรียกดูไฟล์ภายในโปรแกรมนี้ด้วย
โปรแกรมนี้รองรับไฟล์ข้อความได้หลายประเภท เช่น ข้อความธรรมดา เอชทีเอ็มแอล ภาษาซี/ซีพลัสพลัส เพิร์ล พีเอชพี จาวา เจเอสพี จาวาสคริปต์ วีบีสคริปต์ ซีเอสเอส เอกซ์เอ็มแอล ซีชาร์ป นอกจากนี้ยังมีแม่แบบสำหรับเอกสารบางชนิดมาให้ด้วย
ซอนต็อก มหาราชินีสามแผ่นดิน

ซอนต็อก มหาราชินีสามแผ่นดิน (("Seondeok Yeowang")) เป็นละครโทรทัศน์ของประเทศเกาหลีใต้ ซึ่งเป็นละครอิงประวัติศาสตร์ของเกาหลีที่อ้างถึงปฐมราชินีแห่งอาณาจักรซิลลา ที่ชื่อ ราชินีซอนต็อก ละครโทรทัศน์เรื่องนี้ฉายทางช่องเอ็มบีซีของประเทศเกาหลีใต้
เรื่องย่อ.
ราชินีซอนต็อก กล่าวถึงเรื่องราวขององค์หญิงต๊อกมานที่ถูกทอดทิ้ง ระหกระเหินออกจากวังหลวงด้วยเหตุอันมาจากคำพยากรณ์ที่เป็นอัปมงคล ต้องทุกข์ทรมานแสนสาหัส เผชิญกับการฝ่าฟันแย่งชิงอำนาจในวังหลวงจนกลายเป็น ปฐมราชินี แห่ง อาณาจักรซิลลา ราชินีซอนต็อก
โดยเนื้อเรื่องกล่าวถึง มีซิล ครองอำนาจล้นฟ้าในวังหลวง พระเจ้าจินพยองและมเหสีมายาให้กำเนิดพระธิดาฝาแฝด สำหรับพระเจ้าจินพยองแล้ว การให้กำเนิดพระธิดาฝาแฝดกับเป็นสิ่งอัปมงคล ด้วยยึดติดคำพยากรณ์ที่ว่า ให้กำเนิดลูกสาวฝาแฝด สิ้นชายครองบัลลังก์ พระเจ้าจินพยองทรงไม่มีทางเลือกจึงจำต้องส่งคนพาต็อกมาน พระธิดาแฝดองค์รองไป จากวังหลวง แต่มิซิลกลับส่งคนไปลอบสังหาร
ในช่วงที่มีซิลมีอำนาจล้นฟ้า องค์หญิงชอน-มยอง พระธิดาฝาแฝดองค์โต ซึ่งมีไหวพริบสติปัญญาเฉลียวฉลาดเหนือคนธรรมดาก็ตัดสินใจ เก็บซ่อนอารมณ์ความรู้สึกเอาไว้ไม่ให้มีซิลรู้ แต่ในทุกครั้งที่ประสบวิกฤต ความสามารถและภาวะผู้นำขององค์หญิงชอน-มยองก็ปรากฏออกมาจนสามารถฝ่าฟันวิกฤติ ไปได้ทั้งที่องค์หญิงชอน-มยองและคิมยองซูแต่งงานกันจนมีลูกชายด้วยกันหนึ่งคนชื่อว่า คิมชุนชูก็ตาม แต่ดวงใจขององค์หญิงชอน-มยองกลับปฏิพัทธ์ต่อคิมยูซิน ซึ่งเคยช่วยชีวิตนางมาก่อน
คิมยูซินแม่ทัพแคว้นซิลลามีวรยุทธลึกล้ำ หลังจากที่ช่วยชีวิตองค์หญิงชอน-มยองให้รอดพ้นจาการปองร้ายของมีซิลแล้วก็ได้รู้จักกับต๊อกมาน ในช่วงเวลาที่คิมยูซินให้ความช่วยเหลือองค์หญิงต๊อกมาน สานความฝันที่จะรวบรวมสามาแคว้นเป็นหนึ่งเดียวกันให้กลายเป็นจริงขึ้นมานั่นเอง
คิมยูซินตกหลุมรักองค์หญิงต๊อกมาน กลายเป็นคนที่อยู่เคียงข้างสนับสนุนองค์หญิงต๊อกมานด้วยความภักดี จากความช่วยเหลือของคิมยูซิน ในที่สุดองค์หญิงต๊อกมานก็สามารถโค่นอำนาจของมีซิลลงได้กลายเป็นปฐมราชินี แห่งแคว้นซิลลา
พระราชประวัติ.
ซอนต๊อก มหาราชินีแห่งอาณาจักรชิลลา หนึ่งในสามอาณาจักรของเกาหลี ทรงครองราชย์อยู่ระหว่างปี ค.ศ. 632 - 647 พระองค์ทรงเป็นผู้ปกครองอาณาจักรพระองค์ ที่ 27 แห่งอาณาจักรซิลลา และทรงเป็นราชินีองค์แรกที่ขึ้นครองบัลลังก์ 
พระองค์ทรงสร้าง หอดูดาว หรือ ชอมซองแต ซึ่งได้รับการบันทึกไว้ว่าเป็นหอดูดาวแห่งแรกในตะวันออกไกล หอดูดาวแห่งนี้ยังคงอยู่ในเมืองหลวงเก่าของซิลลา ที่เมืองคยองจูในประเทศเกาหลีใต้
บทเพลงรักสายใยนิรันดร์

บทเพลงรักสายใยนิรันดร์ เป็นภาพยนตร์ดรามาอเมริกา ที่เนื้อเรื่องที่สร้างขึ้นร่วมกับ Nicholas Sparks นวนิยายเรื่อง The Last Song (novel) ภาพยนตร์เรื่องนี้ กำกับโดย จูเลีย แอนน์ โรบินสัน ซึ่งถูกเปิดตัวมาเป็นภาพยนตร์ที่กำกับโดยเธอ และร่วมเขียนโดย Sparks กับ Jeff Van Wie , "The Last Song" นำแสดงโดย ไมลี่ย์ ไซรัส, เลียม แฮมเวิร์ธ, เกรกก์ คินเนียร์, และ บ๊อบบี้ โคลแมน โดยเรื่องราวของเรื่องนี้เกี่ยวกับปัญหาของวัยรุ่น ที่เธอไม่ได้ติดต่อกับพ่อของเธอมานาน ทำให้เธอตกหลุมรักกับชายหนุ่ม ณ ชายหาดประเทศอันสงบเงี่ยม ในช่วงฤดูร้อนที่ สหรัฐอเมริกา ภาพยนตร์เรื่องนี้ถูกเผยแพร่โดย Touchstone Pictures.
Sparks เป็นนักเขียนบทภาพยนตร์และนวนิยายมากมาย บทนิยายเรื่องนี้เขียนเสร็จในเดือน มกราคมปี 2552 ก่อนที่จะถูกนำมาทำเป็นภาพยนตร์ แสดงนำโดย โดยสถานที่เดิมของเรื่อง ที่ถูกเขียนไว้ในบทนิยายคือ รัฐ North Carolina แต่ตอนหลังได้ถูกเปลี่ยนเป็น รัฐ Georgia ประเทศสหรัฐอเมริกา
ซึ่งเป็นที่บริเวณใกล้เคียงทุ่ง Savannah รัฐ Georgia , "The Last Song" กลายเป็นภาพยนตร์เรื่องแรก ที่ถ่ายทำในเมืองเกาะที่ชื่อว่า Tybee Island
เรื่องนี้ก็ไม่ได้เป็นเรื่องแรกของเขาที่ถูกนำมาเป็นภาพยนตร์ ภาพยนตร์ที่นำความสำเร็จมากสู่ Sparks ได้แก่ The Notebook และ A Walk to Remember ในที่นี้ไม่มีใครที่จะไม่รู้จักภาพยนตร์สองเรื่องนี้ เป็นเรื่องรักโรแมนติกแห่งปีเมื่อถูกออกฉายเลยก็ว่าได้ และนวนิยายที่ถูกนำมาสร้างเป็นภาพยน์ได้แก่ Message In A Bottle, Nights In Rodanthe และ ที่กำลังฉายอยู่ในขณะนี้คือ เรื่อง Dear, John
เรื่องย่อ.
เวโรนิกา รอนนี่ มิลเลอร์ ชีวิตของสาวน้อยวัย 17 ปีได้เปลี่ยนไป หลังจากที่พ่อแม่ของเธอต้องหย่าร้างกัน และพ่อของเธอก็ย้ายจากนิวยอร์กออกไป ณ เมืองเกาะ Tybee Island, Georgia
ระหว่างนั้น รอนนี่ก็กลายเป็นเด็กมีปัญหา เอาแต่ใจตัวเอง แม่เธอจึงตัดสินใจ จะไปใช้ช่วงเวลาในฤดูร้อนกับพ่อของรอนนี่ที่ Tybee Island
ในด้านพ่อของรอนนี่ เขาเป็นนักเปียโน และอดีตคุณครูในโรงเรียน Juilliard ที่ใช้ชีวิตสงบในเมืองแห่งชายหาดหลังจากหย่าร้าง และในระหว่างที่รอนนี่ได้มาอยู่ใน Tybee Island
ก็ทำให้ได้เกิดเรื่องราวความรักต่างๆมากมายในชายหาดแห่งนั้น
กระรอกหน้ากระแต

กระรอกหน้ากระแต (อังกฤษ: Shrew-faced squirrel, Shrew-faced ground squirrel) เป็นกระรอกชนิดหนึ่ง มีชื่อวิทยาศาสตร์ว่า "Rhinosciurus laticaudatus" จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Rhinosciurus"
กระรอกหน้ากระแต เป็นกระรอกที่มีลักษณะเด่นชัดแตกต่างไปจากกระรอกชนิดอื่น ๆ อย่างเห็นได้ชัด คือ ใบหน้าบริเวณจมูกจะแหลมยาวยื่นออกมาคล้ายสัตว์จำพวกกระแต ซึ่งเป็นสัตว์ในอันดับสัตว์กินแมลง มากกว่าจะเหมือนกระรอกที่เป็นสัตว์ในอันดับสัตว์ฟันแทะ
จัดเป็นกระรอกดินชนิดหนึ่ง มักอาศัยตามลำพังและหากินตามพื้นดิน โดยใช้ลิ้นที่ยาวตวัดกินอาหารได้แก่ แมลงชนิดต่าง ๆ, ไส้เดือนดิน และผลไม้บางชนิด มีหางที่สั้นและเป็นพวงเหมือนขนแปรงขัดขวด ลำตัวสีน้ำตาลเข้ม ใต้ท้องสีขาว มีสีเหลืองแซมบริเวณขอบด้านข้างโดยรอบ ความยาวลำตัว 23 เซนติเมตร ความยาวหางประมาณ 17 เซนติเมตร อาศัยทำรังอยู่ตามโพรงไม้ ตกลูกปีละครั้งเดียว ครั้งละประมาณ 1-2 ตัว
พบกระจายพันธุ์อยู่เฉพาะป่าดิบชื้นในคาบสมุทรมลายูเท่านั้น โดยเฉพาะในบริเวณที่ต่ำโดยเฉพาะในหุบเขาที่มีลำธารน้ำไหล โดยพบตั้งแต่ภาคใต้ของไทยแถบจังหวัดสุราษฎร์ธานีลงไป, มาเลเซีย, สิงคโปร์, บรูไน จนถึงเกาะบอร์เนียว
กระรอกหน้ากระแตเป็นกระรอกที่มีข้อมูลทางวิชาการน้อยมาก ด้วยความที่เป็นกระรอกที่หาได้ยากมากที่สุดชนิดหนึ่ง ในประเทศไทย ถูกขึ้นชื่อเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่ไม่พบการซื้อขายหรือเลี้ยงเป็นสัตว์เลี้ยงเหมือนกระรอกชนิดอื่นแต่อย่างใด
โนโตโนะ

ตัวละคร.
มิซิกิ โนโตโนะ ระดับ นินจาขาวขั้นสูง สาย 6A2B ชาย ธาตุนินจา:ไฟ
มิซึกิ โนโตโนะ บิดาชื่อ มิซึกิ เอสซึ มารดาชื่อ มิซึกิ มาซึนะ ถูกเลี้ยงดูโดยหลวงพ่อโตคิ เนื่องจากพ่อแม่สิ้นชีวิต ด้วยฝีมือ ปิศาจน้ำ ปิศาจไดโนเสาร์ ปิศาจพืชไฟ ปิศาจหนูน้ำแข็งบิน ปิศาจปลากระเบนบิน
ปิศาจปูสายฟ้า ปิศาจแมงมุมลิง ปิศาจพันหน้า ปิศาจเพชรดูดพลัง และจอมปิศาจคุมจักรวาล เขาเก่งเรื่องการต่อสู้ มีความสามารถด้านเรื่องต่อสู้เพราะแข่งกับนินจาทั่วเมือง ได้ที่2 
โยอิ มาอิโกะ ระดับ นินจาขาวขั้นกลาง สาย 6A1B หญิง ธาตุนินจา:น้ำ
มากิโอะ มีบิดาชื่อโยอิ โซมะ มารดาเสียชีวิตลง เพราะอุบัติเหตุ มากิโอะเป็นคนไม่ค่อยกล้า แต่มีความรู้สูง และเชื่องช้า ถ้าทีม N.J.K. ขาดเขาไป ทีม N.J.K ก็ไม่สามรถผ่านระดับได้
โยอิ ยาตาโนะ ระดับ นินจาขาวฝึกหัด สาย 4A2B ชาย ธาตุนินจา:ดิน
ยาตาโนะ เป็นน้องชายของมาอิโอะ เขามีความสามรถด้านการประดิษฐ์สิ่งของที่เป็นความลับของทางหน่วยนินจาลับ(N.O.S)
ท่านกามุระ ซาซากิ ระดับ จ้าวนินจาแห่งเมืองโซมุ สาย 1000000A099999999999B
รัชย์ณมนทร์ รัชย์จิราธรรม

รัชย์ณมนทร์ รัชย์จิราธรรม ชื่อเดิม นวกชมณ ชื้นครองธรรม, นวพร ชื้นครองธรรม หรือ เกรซ เดอะสตาร์ เป็นที่รู้จักจากการได้อันดับ 6 ในการแข่งขันรายการ เดอะสตาร์ 6
ประวัติ.
เกรซสำเร็จการศึกษาระดับประกาศนียบัตรวิชาชีพจากโรงเรียนเตรียมวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ จบการศึกษาระดับปริญญาตรีที่คณะวิศวกรรมศาสตร์ สาขาไฟฟ้าเครื่องกลการผลิต หลักสูตรนานาชาติ มหาวิทยาลัยเกษตรศาสตร์ ปริญญาโทจาก คณะวิศวกรรมศาสตร์ มหาวิทยาลัยเกษตรศาสตร์ ปัจจุบันทำงานเป็นวิศวกร
เหตุการณ์ประสบอุบัติเหตุ.
เมื่อวันที่ 4 กรกฎาคม พ.ศ. 2558 ขณะถ่ายทำละครน้องใหม่ร้ายบริสุทธิ์ อ.น้ำหนาว จ.เพชรบูรณ์ ในฉากที่เกรซต้องนั่งซ้อนท้ายจักรยานโดนหันหลังชนกันกับ มารีน่า ในระหว่างขับลงทางลาดชัน เกรซได้ประสบอุบัติเหตุพลัดตกจากจักรยานจนหัวฟาดพื้น เป็นเหตุให้มีอาการเลือดคั่งในสมองและกะโหลกร้าวเล็กน้อย จนต้องหายหน้าไปจากละครน้องใหม่ร้ายบริสุทธิ์ไประยะหนึ่ง เพื่อพักรักษาตัวก่อนจะกลับมาร่วมแสดงอีกครั้งในเวลาต่อมา
รายชื่อโรงพยาบาลในจังหวัดนครศรีธรรมราช

โรงพยาบาลสังกัดกระทรวงสาธารณสุข.
<templatestyles src="Col-begin/styles.css"/>
โรงพยาบาลชุมชน.
<templatestyles src="Col-begin/styles.css"/>
โรงพยาบาลสังกัดกระทรวงอื่น.
<templatestyles src="Col-begin/styles.css"/>
โรงพยาบาลเอกชน.
<templatestyles src="Col-begin/styles.css"/>
โรงพยาบาลส่งเสริมสุขภาพตำบล/ศูนย์สุขภาพชุมชน/ศูนย์บริการสาธารณสุข.
กระทรวงสาธารณสุข.
<templatestyles src="Col-begin/styles.css"/>
กระทรวงมหาดไทย.
องค์การบริหารส่วนจังหวัดนครศรีธรรมราช.
<templatestyles src="Col-begin/styles.css"/>
เทศบาลนครนครศรีธรรมราช.
<templatestyles src="Col-begin/styles.css"/>
<templatestyles src="Col-begin/styles.css"/>
เทศบาลเมืองปากพูน.
<templatestyles src="Col-begin/styles.css"/>
กระทรวงยุติธรรม.
<templatestyles src="Col-begin/styles.css"/>
อันโดรมาเลียส

ในปิศาจวิทยา อันโดรมาเลียส  เป็นเอิร์ลแห่งนรกผู้มีอสูรใต้บังคับบัญชา 36 กองและเป็นปิศาจตนที่ 72 ในบท "อาร์สโกเอเทีย" จากหนังสือกุญแจย่อยของโซโลมอน
อันโดรมาเลียสมีลักษณะเป็นชายผู้ใช้มือกุมงูพิษขนาดใหญ่ไว้ มีอำนาจในการทำให้หัวขโมยและของที่ถูกขโมยไปกลับมาหาผู้อัญเชิญ อันโดรมาเลียสยังมีอำนาจในการลงโทษหัวขโมยและคนชั่วอื่นๆ เปิดเผยถึงความชั่วร้ายต่างๆและข้อตกลงอันไม่เป็นธรรม รวมทั้งยังสามารถหาสมบติที่ถูกซ่อนไว้ได้อีกด้วย
กระรอกบิน

กระรอกบิน เป็นกระรอกจำพวกหนึ่ง ที่อยู่ในเผ่า Pteromyini หรือ Petauristini มีลักษณะพิเศษที่แตกต่างจากกระรอกจำพวกอื่น คือ มีแผ่นหนังลักษณะคล้ายพังผืดที่บริเวณข้างลำตัวตั้งแต่ขาหน้าถึงขาหลัง สำหรับกางเพื่อร่อนจากจุดหนึ่งไปยังอีกจุดหนึ่ง โดยมีหางและกระดูกอ่อนพิเศษที่ยื่นออกมาจากข้อเท้าหน้าเพื่อช่วยในการควบคุมทิศทาง
กระรอกบินมีพฤติกรรมที่แตกต่างไปจากกระรอกในกลุ่มอื่น คือ หากินในเวลากลางคืน มีดวงตากลมโตสีดำสะท้อนแสงไฟ กระรอกบินจะอาศัยอยู่เฉพาะในป่าดิบที่อุดมสมบูรณ์ อาหารหลัก คือ แมลง หากินหลักอยู่บนต้นไม้ แต่ก็สามารถลงมาหากินบนพื้นดินได้ในบางครั้ง
แม้จะได้ชื่อว่า กระรอกบิน แต่แท้ที่จริงแล้วกระรอกบินก็ทำได้เพื่อแค่ร่อน หรือโต้อากาศโดยใช้พังผืดนี้อยู่กลางอากาศได้เพียงสั้น ๆ เท่านั้น โดยการกระโจนจากต้นไม้อีกต้นไปยังอีกต้นหนึ่งเท่านั้น
กระรอกบินมีทั้งหมด 44 ชนิด ใน 15 สกุล พบได้ในทวีปอเมริกาเหนือ, ทวีปยุโรปตอนเหนือและทวีปเอเชีย บางชนิดจัดเป็นกระรอกขนาดใหญ่เทียบเท่าพญากระรอก เช่น พญากระรอกบินสีดำ ("Aeromys tephomelas") บางชนิดอยู่ในสถานะใกล้สูญพันธุ์แล้ว เช่น กระรอกบินเล็กแก้มขาว ("Hylopetes phayrei") เป็นต้น ในประเทศไทยพบทั้งหมด 13 ชนิด จาก 6 สกุล ได้แก่
นอกจากนี้แล้ว ยังมีสัตว์เลี้ยงลูกด้วยนมจำพวกอื่น ที่มีลักษณะและพฤติกรรมคล้ายคลึงกระรอกบินมาก ได้แก่ บ่าง ("Galeopterus variegatus") ที่อยู่ในอันดับบ่าง และจิงโจ้บิน หรือ ชูการ์ไกล์เดอร์ ("Petaurus breviceps") ซึ่งอยู่ในอันดับสัตว์มีกระเป๋าหน้าท้อง ซึ่งสัตว์ทั้ง 2 จำพวกนี้มิใช่สัตว์ในอันดับสัตว์ฟันแทะอย่างกระรอก แม้จะมีรูปหน้าหน้าตาและพฤติกรรมคล้ายกับกระรอกบินก็ตาม แต่กระนั้นก็ยังมีผู้เข้าใจผิดเสมอ ๆ ว่า สัตว์ทั้ง 2 จำพวกนี้เป็นกระรอกบิน อีกทั้งในภาษาเหนือและภาษาอีสานของไทย ก็ยังเรียกกระรอกบินขนาดใหญ่ ว่า บ่าง ด้วยเช่นกัน
หนูจี๊ด

หนูจี๊ด (ชื่อวิทยาศาสตร์: "Rattus exulans") เป็นหนูชนิดหนึ่งในวงศ์ Muridae วงศ์ย่อย Murinae 
เป็นหนูที่มีขนาดเล็กที่สุดที่อยู่ในสกุล "Rattus" มีขนสีน้ำตาลเข้มจนถึงดำ ขนชั้นนอกแข็ง หางมีสีดำเรียบสนิทมีความยาวกว่าความยาวลำตัวและหัวรวมกันเสียอีก และไม่มีขน ส่วนท้องสีขาว 
มีความยาวลำตัวและหัว 10.5 เซนติเมตร หางยาว 12.8 เซนติเมตร น้ำหนัก 36 กรัม 
ตัวเมียมีเต้านมทั้งหมด 4 คู่ 2 คู่แรกอยู่ที่หน้าอก อีก 2 คู่อยู่ที่หน้าท้อง สามารถผสมพันธุ์ได้ตลอดทั้งปี โดยตั้งท้องนานประมาณ 21-22 วัน ตกลูกครั้งละ 7-12 ตัว ปีหนึ่งสามารถออกลูกได้ราว 5-6 ครอก อายุขัยมากที่สุดที่พบประมาณ 6 ปี
หนูจี๊ด เป็นหนูที่สามารถพบได้ทั่วไปตามบ้านเรือน พื้นที่เกษตรกรรมเช่น โรงนา, ยุ้งฉาง แต่กลับไม่พบในที่นา และสามารถพบได้ในป่าและถ้ำ เป็นหนูที่มีพฤติกรรมว่องไวมาก ทำรังโดยไม่ขุดรู สามารถปีนป่ายและกระโดดได้เก่ง สามารถไต่ไปตามเส้นลวดที่มีเส้นผ่าศูนย์กลางแคบ ๆ ได้เป็นระยะทางหลายเมตร โดยใช้หางที่ยาวนั้นช่วยทรงตัวและเกาะเกี่ยว ว่ายน้ำเก่ง กินอาหารได้แทบทุกชนิด และกินอาหารตามที่มนุษย์กินได้ด้วย โดยกินมากเป็นน้ำหนักประมาณ 10 เท่าของน้ำหนักตัวต่อวัน
พบกระจายพันธุ์ทั่วไปในภูมิภาคเอเชียอาคเนย์จนถึงภูมิภาคออสตราเลเชีย, โอเชียเนีย จนถึงฮาวายและโพลินีเซีย โดยมีชื่อเรียกในภาษาเมารีว่า kiore จัดเป็นหนูชนิดหนึ่งที่สามารถพบได้ตามบ้านเรือนเช่นเดียวกับ หนูท้องขาว ("R. rattus") และหนูบ้าน ("R. norvegicus") ซึ่งอยู่ในสกุลเดียวกัน
พญากระรอกบินสีดำ

พญากระรอกบินสีดำ (ชื่อวิทยาศาสตร์: "Aeromys tephromelas") เป็นกระรอกบินขนาดใหญ่ชนิดหนึ่ง จำพวกพญากระรอกบิน เป็นกระรอกบินที่มีขนาดใหญ่ มีความยาวลำตัวและหัวประมาณ 42 เซนติเมตร หางยาว 50 เซนติเมตร มีจุดเด่นคือสีขนที่เป็นสีดำเข้มหรือน้ำตาลเข้มทั้งตัว ลำตัวด้านล่างสีจางกว่าและมีขนสีเทาแซม ส่วนหัวมีขนาดเล็ก หากินในเวลากลางคืน โดยสามารถร่อนไปมาได้ระหว่างต้นไม้จากต้นที่สูงกว่าไปหาต้นที่เตี้ยกว่าหรือระดับเดียวกัน น้ำหนักตัวประมาณ 900 กรัม พญากระรอกบินสีดำ พบได้ในป่าดิบชื้นในแหลมมลายู โดยพบตั้งแต่ภาคใต้ของไทยตั้งแต่จังหวัดกระบี่ลงไป, มาเลเซีย, สิงคโปร์, บรูไน, มาเลเซียตะวันออกและเกาะสุมาตรา
ธงชาติอุรุกวัย

ธงชาติอุรุกวัย  มีลักษณะเป็นธงสี่เหลี่ยมผืนผ้ากว้าง 2 ส่วน ยาว 3 ส่วน ภายในแบ่งเป็นริ้วแนวนอนขนาดเท่ากัน 9 ริ้วสีขาวสลับน้ำเงิน (ริ้วสีขาว 5 ริ้ว สีน้ำเงิน 4 ริ้ว) ในพื้นที่สี่เหลี่ยมผืนผ้าสีขาวที่มุมธงบนด้านคันธงมีรูปดวงอาทิตย์แห่งเดือนพฤษภาคมเปล่งรัศมี 16 แฉก แฉกรัศมีแต่ละแฉกเรียงสลับกันระหว่างแฉกรูปสามเหลี่ยมและแฉกรูประลอกคลื่น เมื่อแรกกำหนดใช้ธงดังกล่าวนั้นในวันที่ 16 ธันวาคม ค.ศ. 1828 แถบริ้วในธงมีทั้งหมด 17 ริ้ว ต่อมาในวันที่ 11 กรกฎาคม ค.ศ. 1830 จึงได้มีการตรากฎหมายธงชาติขึ้นใหม่โดยลดแถบริ้วในธงชาติเหลือเพียง 9 ริ้ว ซึ่งแถบริ้วทั้ง 9 นี้ หมายถึงเขตการปกครองทั้ง 9 เขตของอุรุกวัยเมื่อแรกตั้งประเทศ 
ผู้ออกแบบธงชาติอุรุกวัยคือ ฮัวกิน ซัวเรซ (Joaquín Suárez)
ธงประจำชาติ.
ประเทศอุรุกวัยต่างจากประเทศอื่นที่มีธงประจำชาติถึง 3 แบบ ซึ่งเรียกรวมกันว่า "ธงแห่งมาตุภูมิ" (Banderas Patrias) ประกอบด้วย
ธงทั้งสามธงนี้ได้กำหนดฐานะไว้ตามกฤษฎีกาที่ 18 แห่งเดือนกุมภาพันธ์ ค.ศ. 1952 ทั้งนี้ ธงชาติ (Pabellón Nacional) ถือเป็นธงประจำชาติโดยหลัก ส่วนอีกสองธงที่เหลือนั้นได้รับการยอมรับเป็นธงประจำชาติอย่างเป็นทางการด้วยเหตุผลทางประวัติศาสตร์ ทั้งสามธงนี้จะต้องชักชึ้นร่วมกันเหนืออาคารสถานที่ของทางราชการเสมอ
ภูริทัต จาริกานนท์

ภูริทัต จาริกานนท์ (1 สิงหาคม พ.ศ. 2532 —) เป็นนักฟุตบอลอาชีพชาวไทยในตำแหน่งกองกลาง เขาติดทีมชาติไทยครั้งแรกในการแข่งขันนัดกระชับมิตรกับทีมชาติแอฟริกาใต้ เมื่อวันที่ 16 พฤษภาคม พ.ศ. 2553 
ภูริทัตเกิดที่กรุงเทพมหานคร แต่ไปเติบโตที่สุราษฎร์ธานี ศึกษาชั้นประถมที่โรงเรียนเทพมิตรศึกษา ต่อมาได้โควตาฟุตบอลเข้าเรียนที่โรงเรียนอัสสัมชัญศรีราชา และเป็นหนึ่งในนักเตะเยาวชนของสโมสรฟุตบอลชลบุรีเอฟซี ในปี พ.ศ. 2550 ต่อมาได้ถูกยืมตัวไปเล่นที่สโมสรฟุตบอลการบินไทย-บ้านบึงในระดับดิวิชั่น 1 ทั้งสิ้น 2 ฤดูกาล ก่อนที่จะถูกเรียกตัวกลับชลบุรี เอฟซี ในปี พ.ศ. 2553 เมื่อจเด็จ มีลาภ กลับมาคุมทีมชลบุรีอีกครั้งและโชว์ผลงานได้โดดเด่น จนได้รับโอกาสลงเล่นเป็นนักเตะตัวจริงของทีม นับตั้งแต่เปิดการแข่งขันไทยพรีเมียร์ลีกฤดูกาล 2553 เป็นต้นมา ในตำแหน่งกองกลางตัวรับเคียงคู่กับนักเตะรุ่นพี่อย่างเทิดศักดิ์ ใจมั่น
วิลเลียมแห่งมาล์มสบรี

วิลเลียมแห่งมาล์มสบรี (ราวระหว่าง ค.ศ. 1080/ค.ศ. 1095 - ค.ศ. 1143) วิลเลียมแห่งมาล์มสบรีเป็นนักประวัติศาสตร์ชาวอังกฤษจากวิลท์เชอร์ของคริสต์ศตวรรษที่ 12 บิดาของวิลเลียมเป็นชาวนอร์มันส่วนมารดาเป็นชาวอังกฤษ วิลเลียมใช้ชีวิตส่วนใหญ่เป็นนักบวชอยู่ที่แอบบีมาล์มสบรีในวิลท์เชอร์
ซีเครต

ซีเครต  เป็นกลุ่มวงดนตรีหญิงล้วนจากประเทศเกาหลีใต้ ในสังกัด ทีเอสเอนเตอร์เทนเมนต์ โดยมีสมาชิกดั้งเดิมทั้งหมด 4 คน ประกอบด้วย ช็อน ฮโยซ็อง, ซง จีอึน, ช็อง ฮานาและ ฮัน ซ็อนฮวา ซึ่งได้เปิดตัวใน ค.ศ. 2009 กับเพลง ไอวอนท์ยูแบ็ค โดยซิงเกิ้ลเดบิวต์ของเซเครตนั้นไม่ประสบความสำเร็จเท่าที่ควร 
จนกระทั่งในปีถัดมา ซีเครทได้รับความนิยมเพิ่มขึ้นในปี 2010 จากการปล่อยซิงเกิ้ล Magic and Madonna สองซิงเกิ้ลซึ่งได้รับความสนใจอย่างมากและครองอันดับ 1 และ 2 ตามลำดับใน Gaon Digital Chart ด้วยความสำเร็จของ "Magic" และ "Madonna" วงจึงได้รับรางวัล "Newcomer Award" ในงาน Golden Disk Awards ครั้งที่ 25 
โดยในช่วงแรกของการเดบิวต์ ซีเครทได้ถูกเป็นที่รู้จักในนาม "ไอดอลชั้นใต้ดิน" เพราะสภาพความเป็นอยู่ที่ไม่ดีของพวกเธอ แต่ด้วยความสำเร็จอย่างรวดเร็วของพวกเธอ ต่อมาพวกเธอจึงสามารถย้ายไปอยู่ในสถานที่ที่มีสภาพที่ดีขึ้น
ในปี 2554 ซีเคร็ตได้นำลุคหญิงสาวหวานผ่านเพลงอย่าง Shy Boy และ Starlight Moonlight ซึ่งนำพาให้วงประสบความสำเร็จอย่างมาก ด้วยซิงเกิ้ลยอดฮิตอย่าง Shy Boy ซีเครตได้รับรางวัลเพลงรายการแรกของพวกเขาใน M Countdown; และยังคงครองอันดับหนึ่งใน Music Bank เป็นเวลาสามสัปดาห์ติดต่อกัน Shy Boy และ Starlight Moonlight ได้รับทริปเปิ้ลคราวน์ รวมถึง เพลงแห่งปี จาก 1st Gaon Chart Awards สำหรับเดือนมกราคมและมิถุนายน 
นอกจากนี้วงได้มีการเปิดตัวอัลบัมยาวเต็มรูปแบบชุดแรกของพวกเธอด้วย Moving in Secret ในเดือนตุลาคม 2554 โดยมีซิงเกิลนำ "Love is Move" ซึ่งแสดงให้เห็นถึงความเซ็กซี่และความมั่นใจของซีเครทอีกครั้ง จากความสำเร็จของวงในประเทศเกาหลีใต้ตลอดปี 2554 ซีเคร็ตมียอดขายมากกว่า 7 ล้านในการดาวน์โหลดดิจิตอล
ในเดือนสิงหาคมของปีเดียวกันซีเคร็ตได้ทำการเดบิวต์ที่ญี่ปุ่นโดยปล่อยซิงเกิ้ลแรกของพวกเธอ "Madonna" ซึ่งเป็นซิงเกิลรัเมคใหม่ของเกาหลี โดยซิงเกิ้ลนี้เปิดตัวในอันดับเก้าในชาร์ต Oricon ในเดือนพฤศจิกายน 2011 และเพลง"Shy Boy" ถูกเรียบเรียงใหม่สำหรับการเป็นซิงเกิ้ลนำในมินิอัลบั้มแรกของญี่ปุ่น 
นอกจากนี้ยังการรีเมคคริสต์มาสเวอร์ชันของ "Starlight Moonlight" ในหัวข้อ "Christmas Magic" ตลอดปี 2012 ซีเครท ได้รับการโปรโมตอย่างมากในประเทศญี่ปุ่น มีการปล่อยซิงเกิ้ลญี่ปุ่นสองเพลง ได้แก่ So Very For Goodbye และ Twinkle Twinkle ก่อนที่จะปล่อยอัลบั้มญี่ปุ่นแบบเต็ม Welcome to Secret Time Twinkle Twinkle ซึ่งถูกใช้เป็นบทเพลงประกอบตอนจบของการ์ตูนนารุโตะสปินออฟ "Naruto SD: Rock Lee and his Ninja Pals" ซึ่งออกอากาศทางทีวีโตเกียว
หลังจากที่ห่างหายไปเกือบหนึ่งปีจากอุตสาหกรรมเพลงของเกาหลีใต้ซีเครทได้ปล่อยมินิอัลบั้มที่สามในเดือนกันยายน 2012 ตามมาด้วยซิงเกิ้ล Talk That ในเดือนธันวาคม ในปีต่อมา Secret ได้เปิดตัว Letter Play มินิอัลบั้มที่สี่ของพวกเธอในเดือนเมษายน 2013 และอัลบั้มเต็มชุดที่สามของพวกเธอ Gift From Secret ธันวาคม 2013 และในเดือนสิงหาคม 2014 ซีเครทได้ปล่อย Secret Summer มินิอัลบั้มที่ห้าของพวกเธอ
ผลงานเพลง.
<templatestyles src="Col-begin/styles.css"/>
โฟรซเซนโยเกิร์ต

โฟรซเซนโยเกิร์ต  หรือรู้จักในชื่อ โฟรโย หรือ โฟรเกิร์ต เป็นของหวานแช่แข็งที่มีส่วนผสมหลักคือโยเกิร์ตหรือผลิตภัณฑ์จากนมวัว โดยจะแตกต่างจากไอศกรีมคือมีส่วนประกอบของไขมันที่น้อยกว่าเนื่องจากใช้นมบริสุทธิ์แทนที่ใช้ครีม 
โฟรซเซนโยเกิร์ตมีส่วนประกอบทั่วไปคือ นม ไขมันนม โยเกิร์ต สารให้ความหวาน เจลาติน คอร์นไซรัป และสารแต่งกลิ่นสี
อะซูลีน

อะซูลีน  เป็นสารอินทรีย์ที่เป็นไอโซเมอร์ของแนฟทาลีน ต่างจากแนฟทาลีนที่มีสีน้ำเงินเข้มในขณะที่แนฟทาลีนไม่มีสี ชื่อของสารนี้มาจากภาษาสเปน azul หมายถึงสีน้ำเงิน เทอร์พีนอยด์ 2 ชนิดคือ vetivazulene (4,8-dimethyl-2-isopropylazulene) และ guaiazulene (1,4-dimethyl-7-isopropylazulene)ซึ่งมีอะซูลีนเป็นโครงสร้างในส่วนแกนของโมเลกุลพบตามธรรมชาติในสีของเห็ดและสัตว์ไม่มีกระดูกสันหลังในทะเล 
อะซูลีนมีความเป็นมาที่ยาวนาน พบตั้งแต่ คริสศตวรรษที่ 15 เป็นสีฟ้าใสที่ได้จากการกลั่นด้วยไอน้ำของดอกคาโมไมล์และยังพบในต้น yarrow และwormwood ตั้งชื่อในปี พ.ศ. 2406 โดย Septimus Piesse มีการรายงานโครงสร้างครั้งแรกโดย Lavoslav Ružička ตามด้วยการสังเคราะห์นี้ได้ใน พ.ศ. 2480 โดย Placidus Plattner
1-เมทิลแนฟทาลีน

1-เมทิลแนฟทาลีน  เป็นสารประกอบในกลุ่มโพลีไซคลิกอะโรมาติกไฮโดรคาร์บอน มีค่าซีเทนเป็น 0 และเคยใช้เป็นสารอ้างอิงสำหรับค่าซีเทน แต่เนื่องจากสารที่มีราคาแพงและเก็บรักษายาก จึงถูกแทนที่ด้วยไอโซซีเทนที่มีค่าซีเทนเป็น 15
เฮคเลอร์แอนด์คอช พีเอสจี 1

เฮคเลอร์แอนด์คอช พีเอสจี 1 (PSG ย่อมาจาก "Präzisionsschützengewehr" แปลว่า "precision shooter rifle" หรือ ปืนไรเฟิลที่มีความแม่นยำ) เป็นปืนซุ่มยิงระยะไกลแบบกึ่งอัตโนมัติ ออกแบบและพัฒนาโดยบริษัทเฮคเลอร์แอนด์คอชจากเยอรมนี
พีเอสจี 1 พัฒนาขึ้นจากปืนไรเฟิลเฮคเลอร์แอนด์คอช จี3 โดยติดตั้งอุปกรณ์ลดเสียง พัฒนาเพื่อใช้สำหรับภารกิจต่อต้านการก่อการร้าย หลังเกิดเหตุโศกนาฏกรรมที่มิวนิกในช่วงโอลิมปิกฤดูร้อน 1972 
พีเอสจี 1 มีน้ำหนักในขณะปฏิบัติการ หลังติดกล้องเล็งมากกว่า 8 กิโลกรัม สูงกว่าปืนซุ่มยิงระยะไกลชนิดอื่น ซึ่งทำให้มีความมั่นคง และความแม่นยำสูง ได้รับการประเมินว่าเป็นปืนซุ่มยิงระยะไกลที่มีความแม่นยำสูงที่สุดในปัจจุบัน
จอห์น คริซัสตัม

นักบุญจอห์น คริซัสตัม (ราว ค.ศ. 347 — 14 กันยายน ค.ศ. 407) เป็นอาร์ชบิชอปแห่งคอนสแตนติโนเปิลและเป็นนักปราชญ์แห่งคริสตจักรคนสำคัญ
จอห์น คริซัสตัมมีชื่อเสียงว่าเป็นนักเทศน์และนักปาฐกถาผู้มีฝีปากดีในการต่อต้านการใช้อำนาจในทางที่ผิดของผู้นำทั้งฝ่ายอาณาจักรและศาสนจักร "พิธีกรรมศักดิ์สิทธิ์ฉบับนักบุญจอห์น คริซัสตัม" และ หลักการปฏิบัติทางศาสนา หลังจากการเสียชีวิตของแล้วนักบุญจอห์นก็ได้รับนามสกุลเป็นภาษากรีกว่า "Chrysostomos" ที่แปลว่า "วจนะน้ำผึ้ง" ที่แผลงมาเป็นภาษาอังกฤษว่า "Chrysostom"
ชาวโรมันคาทอลิกและคาทอลิกตะวันออกถือว่าจอห์น คริซัสตัมเป็นนักบุญและเป็นหนึ่งในไฮเออราร์คผู้ศักดิ์สิทธิ์สามองค์ ร่วมกับ นักบุญเบซิลแห่งเซซาเรียและนักบุญเกรกอรีแห่งนาเซียนซัส นิกายออร์ทอดอกซ์และนิกายโรมันคาทอลิกถือว่าเป็นนักปราชญ์แห่งคริสตจักร ส่วนคอปติกออร์ทอดอกซ์ถือว่าเป็นนักบุญ
ปืนซุ่มยิงดรากูนอฟ

ปืนซุ่มยิงดรากูนอฟ (SVD) หรือชื่อเต็มในภาษารัสเซียว่า "Снайперская винтовка Драгунова" ("Snayperskaya Vintovka Dragunova") คือปืนซุ่มยิงระยะกลางแบบกึ่งอัตโนมัติ ใช้ระบบทำงานด้วยแก๊ส พัฒนาโดย เยฟเกนี ดรากูนอฟ ในสหภาพโซเวียต และเริ่มเข้าประจำการตั้งแต่ปี ค.ศ. 1963 โดยมีพื้นฐานการออกแบบมาจากปืนไรเฟิลตระกูล AK-47
SVD ถูกจัดให้อยู่ในหมวดหมู่ปืนซุ่มยิงระยะกลางที่มีความแม่นยำสูงกว่าปืนประเภทจู่โจม (Assault Rifle) เช่น ตระกูล M4 แต่ยังเป็นรองปืนซุ่มยิงแบบแม่นยำสูง (Sniper Rifle) อยู่หนึ่งระดับ
SVD ใช้กระสุนขนาด 7.62×54 mmR มีลำกล้องยาว 620 มม. กระสุนมีความเร็วต้น 830 เมตร/วินาที ระยะหวังผลโดยทั่วไปอยู่ที่ 800 เมตร แต่เมื่อใช้กล้องเล็ง PSO-1M2-1 สามารถยิงได้ไกลถึง 1,300 เมตร ทั้งนี้ขึ้นอยู่กับทักษะและประสบการณ์ของผู้ยิง
หน้าที่หลักของ SVD คือใช้โดยพลชี้เป้า (Designated Marksman) เพื่อสนับสนุนหน่วยรบมากกว่าจะใช้ในการลอบสังหารเฉพาะบุคคล เนื่องจากความแม่นยำยังเป็นรองปืน Sniper Rifle แบบแท้จริง อย่างไรก็ตาม ข้อดีคือระบบ กึ่งอัตโนมัติ (Semi-Auto) ที่ช่วยให้ยิงซ้ำได้อย่างรวดเร็วเมื่อยิงพลาด จึงเหมาะกับการยิงในระยะกลางที่ต้องการความต่อเนื่อง
SVD ถูกใช้งานอย่างแพร่หลายในประเทศสมาชิกของ สนธิสัญญาวอร์ซอ (Warsaw Pact) และยังมีการขายสิทธิบัตรให้ผลิตใน จีน และ อิหร่าน อีกด้วย
ถนนประจวบคีรีขันธ์

ถนนประจวบคีรีขันธ์ (อักษรโรมัน: Thanon Prachuap Khiri Khan) หรือ ทางหลวงแผ่นดินหมายเลข 326 สายทางเข้าประจวบคีรีขันธ์ เป็นถนนขนาด 6 ช่องจราจรไป-กลับ มีจุดเริ่มต้นจากทางหลวงแผ่นดินหมายเลข 4 บริเวณสี่แยกประจวบคีรีขันธ์ตรงหลักกิโลเมตรที่ 309+062 หรือหลักกิโลเมตรที่ 323+249 (เก่า) ไปสิ้นสุดที่สี่แยกเขาช่องกระจก ระยะทางรวม 2 กิโลเมตร อยู่ในความรับผิดชอบของแขวงทางหลวงประจวบคีรีขันธ์ (หัวหิน) สำนักงานทางหลวงที่ 15 (ประจวบคีรีขันธ์) กรมทางหลวง
รายละเอียดของเส้นทาง.
ทางหลวงแผ่นดินหมายเลข 326 เป็นเส้นทางที่เชื่อมระหว่างทางหลวงแผ่นดินหมายเลข 4 ตรงหลักกิโลเมตรที่ 309+062 หรือหลักกิโลเมตรที่ 323+249 (เก่า) เข้าสู่ตัวเมืองประจวบคีรีขันธ์ เดิมเป็นทางขนาด 2 ช่องจราจรสวนทาง ในปี 2544 ได้มีโครงการขยายเส้นทาง โดยขยายช่องจราจรจาก 2 ช่องจราจรเป็น 6 ช่องจราจร และได้ก่อสร้างสะพานข้ามทางรถไฟขนาด 2 ช่องจราจร โดยขนานกับถนนด้านล่างอีก 4 ช่องจราจร
ทางหลวงแผ่นดินหมายเลข 326 มีจุดกลับรถทั้งหมด 3 จุด ไดแก่ บริเวณหน้าโรงเรียนเทศบาลบ้านค่าย บริเวณใต้สะพานข้ามทางรถไฟ และบริเวณหน้าวัดธรรมมิการาม (จุดกลับรถขนาดเล็ก)
วังและพระราชวังของราชวงศ์ซาวอย

วังและพระราชวังของราชวงศ์ซาวอย  หมายถึงกลุ่มสิ่งก่อสร้างในตูรินและในจังหวัดตูรินในพีดมอนท์ทางตอนเหนือของประเทศอิตาลี
“วังและพระราชวังของราชวงศ์ซาวอย” ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997 
วังและพระราชวังของราชวงศ์ซาวอยประกอบด้วย
ราชวงศ์ซาวอย.
ราชวงศ์ซาวอยเป็นราชตระกูลที่ก่อตั้งขึ้นในปี ค.ศ. 1003ในภูมิภาคประวัติศาสตร์ซาวอยที่ขณะนั้นเป็นของฝรั่งเศส พร้อมด้วยประชาคมสามประชาคมในบริเวณที่ปัจจุบันคือสวิตเซอร์แลนด์ ราชวงศ์ซาวอยขยายอำนาจจนได้ปกครองคาบสมุทรอิตาลีเกือบทั้งหมด การขยายอิทธิพลของซาวอยมิใช่ได้มาด้วยการรุกรานทางทหารแต่มาจากการขยายดินแดนโดยการเสกสมรสและวิธีการทางการเมือง
ซิก ซาวเออร์ เอสเอสจี 3000

ซิก ซาวเออร์ เอสเอสจี 3000  เป็นปืนไรเฟิลที่ขึ้นลำโดยใช้ระบบลูกเลื่อน ป้อนกระสุนด้วยแมกกาซีนขนาด 5 นัด ถูกพัฒนาขึ้นเพื่อใช้ในกองทัพสวิสโดย สวิสอาร์มส เอจี ซึ้งปัจจุบันนี้ถูกควบรวมเป็นบริษัทลูกของ Schweizerische Industrie Gesellschaft (SIG) สัญชาติเยอรมนี และทำการตลาดปืนรุ่นนี้โดย ซิก ซาวเออร์
เอสเอสจี 3000 นิยมใช้งานเป็นปืนซุ่มยิงระยะไกล ในหน่วยงานตำรวจและทหารในยุโรปและสหรัฐอเมริกา เนื่องจากมีน้ำหนักเบา เมื่อติดกล้องเล็งแล้วมีน้ำหนักเพียง 6.2 กิโลกรัม มีระยะยิงหวังผล 800 - 1,000 เมตร
จอมโจรกู้แผ่นดินเดือด

จอมโจรกู้แผ่นดินเดือด  เป็นภาพยนตร์แนวโลดโผนแนวผจญภัย กำกับโดย ริดลีย์ สก็อตต์ นำแสดงโดย รัสเซล โครว์ เคต บลานชตต์ แมทธิว แม็กเฟเดียน มาร์ก สตรอง เข้าฉายในประเทศไทยวันที่ 13 พฤษภาคม, พ.ศ. 2553 ความยาว 141 นาที
เนื้อเรื่อง.
 โรบินฮู้ด นำเสนอเรื่องราวชีวิตของนักแม่นธนู ที่แต่เดิมเคยสนใจแต่เรื่องการเอาตัวเองให้รอดเท่านั้น จากการเป็นทหารประจำกองทัพของพระเจ้าริชาร์ดที่สู้รบกับฝ่ายฝรั่งเศส เมื่อพระเจ้าริชาร์ดสิ้นชีพ โรบินเดินทางไปยังเมืองน็อตติ้งแฮม เมืองที่กำลังทุกข์ยากจากการคอรัปชั่นของนายอำเภอจอมกดขี่ข่มเหง และการเก็บภาษีอย่างไม่เป็นธรรม ที่นั่น โรบินตกหลุมรักม่ายสาว เลดี้แมเรี่ยน (เคต แบลนเชตต์) หญิงสาวที่เกิดความกังขาในตัวตนและแรงจูงใจของชายหนุ่มจากป่าลึกผู้นี้ ด้วยหวังว่าจะได้หัวใจของแม่หญิงแมเรี่ยน และช่วยหมู่บ้านเอาไว้ โรบิน (รัสเซล โครว์) ได้รวบรวมแก๊งค์ที่มีฝีมือในการสู้รบขึ้นมา พวกเขาได้ร่วมมือกันปล้นสดมภ์คนรวยเพื่อชดเชยต่อความไม่เป็นธรรมภายใต้การปกครองของนายอำเภอโฉด
เพราะประเทศชาติอ่อนแอจากการสู้รบนานหลายทศวรรษ รวมถึงการปกครองอย่างไร้ประสิทธิภาพของกษัตริย์องค์ใหม่ และความอ่อนแอ จนถึงการก่อจลาจลจากภายในและภัยศึกจากภายนอก โรบินและแก๊งค์โจรของเขาตั้งใจที่จะเผชิญหน้ากับการผจญภัยที่ยิ่งใหญ่ขึ้น ชายที่ไม่น่าจะกลายมาเป็นฮีโร่ได้ รวมถึงพันธมิตรของเขารวมกำลังกันปกป้องประเทศชาติจากการเกิดสงครามกลางเมืองนองเลือด และคืนความรุ่งโรจน์ให้กับอังกฤษอีกครั้ง
แคนดี

แคนดี อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เดอะ เบรฟ วัน หัวใจเธอต้องกล้า

เดอะ เบรฟ วัน หัวใจเธอต้องกล้า  เป็นภาพยนตร์แนวดราม่า ทริลเลอร์ ของ นีล จอร์แดน ออกฉายในปี พ.ศ. 2550 เขียนบทโดย โรเดอริค เทย์เลอร์ ซินเธีย มอร์ท เข้าฉายในประเทศไทยวันที่ 13 กันยายน พ.ศ. 2550 ความยาว 122 นาที
เนื้อเรื่อง.
เอริก้า เบน (โจดี้ ฟอสเตอร์) ถนนหลายสายของมหานครนิวยอร์กนั้นเป็นทั้งบ้านและที่ทำงานของเธอ เธอมีส่วนร่วมในเสียงและเรื่องราวของเมืองอันเป็นที่รักนี้พร้อมกับผู้ฟังวิทยุ โดยเธอเป็นผู้ดำเนินรายการที่มีชื่อว่า “Street Walk” ในเวลากลางคืนเธอกลับบ้านไปสู่อ้อมกอดแห่งความรักกับคู่หมั้นของเธอ เดวิด เคอร์มานี่ (นาวีน แอนดรูวส์) แต่ทุกอย่างที่เอริก้าคุ้นเคยและความรักของเธอถูกพรากไปจากเธอในคืนหนึ่งที่แสนโหดร้ายเมื่อเธอและเดวิดถูกทำร้ายอย่างไม่คาดคิด การถูกจู่โจมอย่างโหดร้ายครั้งนี้ทำให้เดวิดเสียชีวิตและเธอก็เกือบจะเอาชีวิตไม่รอด 
เมื่อความหวาดกลัวมีมากขึ้นจนเธอทนรับมันไว้ไม่ได้ เอริก้าได้ตัดสินใจที่จะหาอาวุธเพื่อตัวเอง ปืนที่อยู่ในมือของเธอนั้นได้กลายมาเป็นหนทางที่เธอจับต้องได้ในการปกป้องตนเองจากศัตรูที่เธอไม่สามารถสัมผัสได้...หรืออะไรที่อยู่ในความคิดของเธอ
อินาสึมะอีเลฟเวน 2 เคียวอิ โนะ ชินเรียคุฉะ

อินาสึมะอีเลฟเวน 2 เคียวอิโนะชินเรยาคุฉะ (; โรมาจิ: "Inazuma Irebun Tsu Kyōi no shinryakusha") เป็นวิดีโอเกมชุดที่ 2 ของซีรีส์อินาสึมะอีเลฟเวน ถูกผลิตสำหรับเครื่องนินเท็นโด DS วางจำหน่ายเมื่อวันที่ 9 ตุลาคม ค.ศ. 2009 ในประเทศญี่ปุ่น โดยแบ่งเป็น 2 เวอร์ชันคือ ไฟเออร์ (ファイア) และ บลิซซาร์ด (ブリザード) ต่อมาได้ผลิตในเวอร์ชันต่างประเทศเมื่อวันที่ 16 มีนาคม ค.ศ. 2012 โดยชื่อเวอร์ชันที่เปลี่ยนคือไฟเออร์ เป็น ไฟเออร์สตอร์ม (FireStorm)
ภาพรวม.
หลังจาก อินาสึมะอีเลฟเวน ภาคแรกประสบความสำเร็จอย่างล้นหลามทำให้ทำภาคใหม่ขึ้นมาโดยภาคนี้ได้ถูกแบ่งออกเป็น 2 เวอร์ชัน โดยเพิ่มฉากอะนิเมะไว้มากกว่าภาคแรก นอกจากนี้ยังสามารถท้าทีมโรงเรียนต่างๆในภาคที่แล้วได้อีกด้วยพร้อมสามารถเพิ่มตัวละครของทีมได้มากกว่า 1000 คนจากภาคที่แล้ว ภาคนี้ได้ยอดจำหน่ายไปถึง 1 ล้านตลับหลังจากจำหน่ายในระยะเวลา 2 เดือนจากการวางจำหน่ายเกมนี้ 
เนื้อเรื่อง.
หลังจากการแข่งขันฟุตบอลฟรอนเทียร์ทีมไรมงได้รับชัยชนะไป แต่หลังจากได้รับเป็นแชมป์จากการแข่งขันฟุตบอลฟรอนเทียร์จู่ๆเกิดเรื่องที่ไม่คาดฝันเมื่อลูกบอลสีดำได้โจมตีโรงเรียนไรมงจนทำให้โรงเรียนเกิดความเสียหายอย่างหนักซึ่งผู้โจมตีคือนักเตะจากโรงเรียนแอเลียผู้มีพลังจากต่างดาวเอนโดและลูกทีมจึงแข่งกันแต่ว่าลูกทีมบางคนได้รับบาดเจ็บสาหัสจากการโจมตีของโรงเรียนแอเลียทำให้ทีมไรมงต้องตามหานักเตะจากทีมต่างๆ เพื่อต่อกรกับโรงเรียนแอเลีย
เป็นการยิงลูกระยะไกลที่ยิงจากตรงไหนในสนมาก็ได้แต่ตัวละครต้องมีท่าไม้ตายที่ทีตัวLต่อท่าย
เป็นระบบลูกเล่นใหม่โดยเป็นการใช้ท่าไม้ตายในการป้องกับประตูของทีม
เป็นระบบรูปแบบใหม่ในการเล่นโดยมีผลกับการแข่งขันกับทีมต่างๆโดยสกิลมีผลประโชน์ต่อทีมได้
ร้องโดย T-Pistonz+KMC
ร้องโดย เบอร์รีซ์โคโบ
ร้องโดย T-Pistonz+KMC
ร้องโดย นามิ มิยาฮะระ
อินาสึมะอีเลฟเวน 3 เซไค เอะ โนะ โชเซ็น!!

อินาสึมะอีเลฟเน 3 เซไค เอะ โนะ โชเซ็น!! (; โรมาจิ: "Inazuma Irebun Tsuri Sekai e no chōsen!!") เป็นวิดีโอเกมชุดที่ 3 ของซีรีส์อินาสึมะอีเลฟเวน ถูกผลิตสำหรับเครื่องนินเท็นโด DS วางจำหน่ายเมื่อวันที่ 1 กรกฎาคม ค.ศ. 2010 โดยมี 2 เวอร์ชันหลักคือ สปาร์ค (スパーク) และ บอมเบอร์ (ボンバー) ต่อมาได้มีเวอร์ชันที่ 3 ที่ดำเนินเนื้อหาและตัวละครเพิ่มเติมจากภาพยนตร์คือเวอร์ชัน ดิ โอเกอร์ (ジ・オーガ) วางจำหน่ายเมื่อวันที่ 16 ธันวาคม ปีเดียวกัน
ในเวอร์ชันที่วางจำหน่ายในทวีปยุโรป ได้ถูกผลิตสำหรับเครื่องนินเท็นโด 3DSแทน นินเท็นโด DS และชื่อ 2 เวอร์ชันหลักถูกเปลี่ยนเป็น ไลท์นิงโบลต์ (Lightning Bolt) และ บอมบ์บลาสต์ (Bomb Blast) วางจำหน่ายเมื่อวันที่ 27 กันยายน ค.ศ. 2013 และ เวอร์ชันที่ 3 ทีมโอเกอร์แอ็คแท็คส์ (Team Ogre Attacks) วางจำหน่ายเมื่อวันที่ 14 กุมภาพันธ์ ค.ศ. 2014
ภาพรวม.
หลังจากภาค 2 ได้รับประสบความสำเร็จจากการวางจำหน่ายวิดีโอเกมโดยได้มีตัวละครลับจากภาค 2 ที่มีชื่อว่าฮิเดะ นาคาตะ ซึ่งเป็นต้นแบบของ ฮิเดะโตชิ นาคาตะ อดีตมิดฟิลด์ทีมชาติญี่ปุ่น เพิ่มเข้ามาอยู่ในเกมและมีบทบาทในภาคนี้
จุดพิเศษของภาคนี้คือสามารถเชื่อมต่อกับภาค 2 โดยถูกใช้ชื่อว่า 2→3 ซูเปอร์ลิงก์ โดยเป็นการย้ายนักเตะที่เข้าร่วมทีมจากภาคก่อนมาอยู่ในภาคนี้อีกด้วย
โดยตัวเกมนี้มีตัวละครมากกว่า 2000 คน และท่าไม้ตายต่างๆมากกว่า 300 ท่า
ในส่วนของเวอร์ชัน ดิ โอเกอร์ ได้เพิ่มดำเนินเนื้อเรื่องตามภาพยนตร์ "นักเตะแข้งสายฟ้า เดอะมูฟวี่ ภาคปะทะโอเกอร์กองทัพสุดแกร่งปรากฏกาย" โดยดำเนินเนื้อหาก่อนที่ทีมโอเกอร์เข้าในไปในช่วงวลาของฟุตบอลฟรอนเทียร์ นอกจากนี้ได้เพิ่มตัวละครใหม่ในเกมเป็น 2200 คนและสามารถลิงก์จากเวอร์ชัน สปาร์ค และ บอมเบอร์ ได้
ระบบพิเศษเป็นการนำตัวละครในทีมจากเกม "อินาสึมะอีเลฟเวน 2 เคียวอิโนะชินเรยาคุฉะ ไฟเออร์ / บริซซาร์ด" เข้ามาอยู่ใน "อินาสึมะอีเลฟเวน 3 เซไคโนะโจเช็น!! สปาร์ก / บอมเบอร์ / ดิ โอเกอร์" ทำให้สามารถใช้ตัวละครที่ปรากฏในภาค 2 ได้โดยที่มีท่าไม้ตายเลเวลในตัวละครครบ รวมถึงรายละเอียดของตัวละครในภาค 2 ด้วยรวมไปถึงโอนไอเท็มต่างๆ ของเกมภาค 2 ไว้ด้วยซึ่งการใช้ซูเปอร์ลิงก์นั้นจะมีผลพิเศษที่ตามมาจากการสเกาท์ตัวละครในภาค 2
ท่าไม้ตายรูปแบบที่ 2 มีจุดเด่นคือท่ากลศึกนั้นจะทำการแย่งลูกหรือป้องกันการแย่งลูกโดยเป็นท่าที่นักเตะในทีมประสานโดยใช้กลศึกในการโจมตีโดยท่าไม้ตายกลศึกนั้นสามารถหาได้จากการแข่งขันของทีมต่างๆ
เป็นระบบท่าไม้ตายแบบใหม่โดยเป็นการใช้ท่าไม้ตายแบบห่วงโซ่ซึ่งสัญลักษณ์ของชู้ตเชนนั้นจะเป็นตัว c อยู่บนขวาซึ่งมีวิธีการคือนักเตะในทีมได้ลูกใช้ลูกชู้ตจากนั้นนักเตะที่มีชูตเชนจะใช้ท่าไม้ตายจากการใช้ชูตทำให้มีพลังท่าไม้ตายนั้นรุนแรงมากยิ่งขึ้น
ระบบหาตัวละครที่ต้องใช้เหรียญจากการแข่งหรือจากกล่องสมบัติซึ่งมี 3 สีคือ แดง เหลือง และน้ำเงิน โดยตู้กาชาสเกาท์จะมีในแผนที่แต่ละเขตส่วนใหญ่เป็นตู้สีแดง
ข้อแตกต่างของเวอร์ชัน.
ในภาคนี้ได้จัดจำหน่ายแบบแยกเวอร์ชันอีกครั้งโดยใช้ชื่อว่า สปาร์ค และ บอมเบอร์ โดยจุดแตกต่างคือศัตรูที่ปรากฏตัวในภาคนี้จะอยู่ตลับละ 2 เวอร์ชันด้วยกันซึ่งแต่ละเวอร์ชันจะมีจุดแตกต่างด้วยกันดังนี้
ร้องโดย T-Pistonz+KMC
ร้องโดย Berryz Kobo (; โรมาจิ: "เบอร์รีซ์โคโบ") 
ร้องโดย T-Pistonz+KMC
ร้องโดย Berryz Kobo
ร้องโดย T-Pistonz+KMC
ร้องโดย Berryz Kobo
วินน์ ดิ๊กซี่ เพื่อนแท้พันธุ์ตูบ

วินน์ ดิ๊กซี่ เพื่อนแท้พันธุ์ตูบ  เป็นภาพยนตร์ครอบครัว กำกับโดย เวน หวัง นำแสดงโดย แอนนาโซเฟีย ร็อบ เจฟฟ์ เดเนี่ยล เข้าฉายในวันที่ 18 กุมภาพันธ์ พ.ศ. 2548 ความยาว 105 นาที
เนื้อเรื่อง.
โอพอล บูโลนี่ (แอนนาโซเฟีย ร็อบ) เด็กหญิงอายุ 10 ขวบ ได้ย้ายบ้านมายังรัฐฟลอริดากับคุณพ่อของเธอซึ่งเป็นนักเทศน์ พวกเขาอาศัยอยู่ในลานจอดรถเทรลเลอร์ และจากการย้ายบ้านครั้งนี้ทำให้เธอขาดเพื่อน และเธอก็ได้พบสิ่งที่เข้ามาเติมเต็มเธออีกครั้งหนึ่ง
ระหว่างที่เธออยู่ในร้านขายของชำชื่อวินน์-ดิ๊กซี่ เธอได้พบกับสุนัขมอมแมมตัวหนึ่งที่ทำข้าวของในร้านเสียหาย และกำลังหลบหนีการจับกุมจากพนักงานในร้าน เธอเลยยอมรับว่าเป็นเจ้าของมัน และตั้งชื่อว่า วินน์-ดิ๊กซี่
หลังจากที่คุณพ่อนักเทศน์ยอมให้เลี้ยงสุนัขตัวนี้ โอพอลพบว่าวินน์-ดิ๊กซี่เป็นเหมือนมีมนตร์วิเศษในการผูกมิตรกับทุกคนที่ได้พบเจอ และเธอมีเพื่อนใหม่เพิ่มขึ้นเพราะมัน โอพอลมีเพื่อนที่เป็นผู้ใหญ่หลายคน พวกเขาสอนเธอเรียนรู้สิ่งจากที่ำได้ทำผิดพลาดในอดีต โอพอลเริ่มมีความคิดที่โตขึ้นอีกทั้งมีมุมมองในการใช้ชีวิตที่เปลี่ยนไปจากการคุยกับผู้ใหญ่และเด็กวัยเดียวกัน
ประเทศญี่ปุ่นในกีฬาภูมิภาคเอเชียตะวันออก 1993

ประเทศญี่ปุ่นได้เข้าร่วมการแข่งขันกีฬาภูมิภาคเอเชียตะวันออก 1993 ที่จัดขึ้น ณ เมืองเซี่ยงไฮ้ ประเทศสาธารณรัฐประชาชนจีน มีพิธีเปิดอย่างเป็นทางการในวันที่ 9 พฤษภาคม พ.ศ. 2546 และมีพิธีปิดในวันที่18 พฤษภาคม พ.ศ. 2546
หลังจบสิ้นการแข่งขัน ประเทศญี่ปุ่นได้รับเหรียญรวมทั้งสิ้น 117 เหรียญ แบ่งเป็น 25 เหรียญทอง 37 เหรียญเงิน และ 55 เหรียญทองแดง ซึ่งอยู่ในอันดับ 2 ของตาราง รองจากเจ้าภาพจีน
ศิลปะสกัดหินในวัลกาโมนีกา

ศิลปะสกัดหินในวัลกาโมนีกา  งานสลักหินแห่งหุบเขากาโมนีกาเป็นกลุ่มงานศิลปะสกัดหินยุคก่อนประวัติศาสตร์ที่ใหญ่ที่สุดแห่งหนึ่งในโลก และเป็นสถานที่แรกที่องค์การยูเนสโกพิจารณาเลือกให้เป็นมรดกโลกของอิตาลีในปี ค.ศ. 1979
องค์การยูเนสโกยอมรับคุณค่าของงานกว่า 140,000 ชิ้นในบริเวณนี้ แต่ก็ยังมีการพบงานเพิ่มขึ้นจนจำนวนภาพทั้งหมดที่ได้รับการบันทึกเพิ่มขึ้นเป็นจำนวนถึง 200,000 ภาพ หรืออาจจะถึง 300,000 ภาพก็เป็นได้ ศิลปะสกัดหินทำกันทุกหนทุกแห่งที่มีผาในหุบเขา แต่ที่พบมากอยู่ในบริเวณดาร์โฟโบอารีโอแตร์เม, กาโปดีปอนเต, นาโดร, ชิมแบร์โก และปัสปาร์โด
แอฟริควิยาห์แอร์เวย์ เที่ยวบินที่ 771

สายการบินอัฟริคิยาห์ เที่ยวบินที่ 771 เป็นเที่ยวบินผู้โดยสารระหว่างประเทศของสายการบินอัฟริคิยาห์แอร์เวย์ ซึ่งประสบอุบัติเหตุตกเมื่อวันที่ 12 พฤษภาคม พ.ศ. 2553 เมื่อเวลา 06.10 น. ตามเวลาท้องถิ่น (UTC+2) หรือ 04.10 น. ตามเวลาสากลเชิงพิกัด ขณะที่กำลังจะจงจอดในท่าอากาศยานนานาชาติตริโปลี จากผู้โดยสารและลูกเรือทั้งหมด 104 คน มีผู้รอดชีวิตเพียงคนเดียว คือ เด็กชายชาวตัตช์อายุ 9 ขวบ รูเบน ฟาน อัสเซาว์